Zemgali
<s>Zemgali (latvijski: Zemgaļi, litvanski: Žiemgaliai, ili Zemgalians, Semigalls, Žiemgaliai, Semigalians, njemački: Semgallen), ponekad prevođeni kao Semigali, bilo je jedno od baltskih plemena, koje se za Livonskog križarskog rata čitav 13. vijek opiralo nasilnoj kristijanizaciji i okupaciji koju je provodilo Livonsko bratstvo mača i Teutonski viteški red.</s>

<s>Zemgali su imali bliske jezične i kulturne veze sa Žemajtima.</s>

<s>Historija 
Njihova zemlja poznata kao Zemgalija prostirala se do Riškog zaljeva i današnje Rige.</s><s>Sa zapada su graničili sa Kuršima i njihovom zemljom Kurlandijom.</s><s>To je teritorij koji odgovara prostoru današnje centralne Latvije i sjeverne Litvanije.</s><s>Njihova brojna naselja ležala su uz rijeku Zapadnu Dvinu - Daugavu (pa su ih zvali i Daugavci).</s>

<s>Vikinzi su prvi imali kontakte sa Zemgalima još polovicom 9. vijeka, a Šveđani početkom 11. vijeka.</s><s>Danski historičar Saxo Grammaticus (koji je pisao u 13. vijek) spominje zemgalijski grad "Daugave" u Helespontiji, što odgovara zemgalijskoj gradini Daugmale.</s><s>Prema jednom objašnjenju ime Helespontija zapravo se odnosilo na stanovnike duž Zapadne Dvine, jer je ona u to vrijeme bila važan trgovački put za Grčku, povezujući Baltičko more sa Helespontom (Dardaneli).</s><s>Stoga je moguće i da se ime Helespont ne odnosi na mjesto u kom su živjeli Zemgali, već od kud su došli.</s>

<s>Njihove nevolje počele su 1201. kad su Nijemci osnovali Rigu, a 1202. i Livonsko bratstvo mača koje ih je trebalo pokrstiti.</s><s>Oni su se tom snažno opirali, pa su se i proslavili kad su 1236. u Bitci kod Saule zajedno sa Kuršima pobijedili Livonsko bratstvo mača.</s>

<s>U Livonskoj rimovanoj kronici spominje se da su brojni Zemgali napustili Zemgaliju, kako bi se pridružili Litvancima u borbi protiv križara, pa su se na njihovo mjesto naselili ljudi iz okolnih zemalja, među njima i brojni Latvijci.</s>

<s>Otpor im je skršen 1290. kad je Teutonski viteški red zauzeo njihove zemlje.</s>

<s>Ime Zemgali nestalo je do kraja 16. vijeka, kasnije se koristilo samo kao toponim za zemlje po kojima su nekad živjeli.</s>

<s>Zemgali su zajedno sa Kuršima, Letonci, Selima i drugim asimiliranim plemenima koja govore finski, formirali današnju Latvijsku naciju.</s>

<s>Izvori</s>

<s>Vanjske veze</s>

<s>Samogitia (Žemaitija) 
Historija Litvanije
Historija Latvije</s>

